Alle partier på nær Enhedslisten har netop stemt for at øge den militære indsats mod IS i Irak og dermed lade Danmark deltage i en ny krig i Irak.

Efter et kaotisk døgn, hvor de borgerlige partier i sidste øjeblik modarbejdede regeringen og indkaldte til nyt møde i forsvarsudvalget, er der nu endelig blevet stemt om beslutningsforslaget, der ikke er blevet ændret siden det i går blev behandlet første gang.

Dermed kan de syv danske F-16 jagerfly komme i kamp mod den ekstremistiske bevægelse Islamisk Stat i Irak, og det er altså en forøgelse af det militære bidrag, udover det Herkules transportfly, som Danmark allerede har bevilliget til koalitionen. .